kardosdrur/scandi-wiki huggingface dataset:
Lupe Fiasco

Wasalu Muhammad Jaco, bedre kendt som Lupe Fiasco (født 16. februar 1982) er en amerikansk rapper. 

Han er vokset op i Chicago. Hans far er afrikansk trommeslager, og moderen er gourmetkok, der har rejst verden rundt, så gennem opvæksten er Lupe blevet udsat for alskens indtryk fra begge forældrenes verden.

Lupe Fiasco blev kendt, da han rappede sig igennem et vers på Kanye West-nummeret "Touch the Sky" fra Wests album "Late Registration" (2005).

Lupe Fiascos debutalbum ”Lupe Fiasco’s Food & Liquor” udkom i september 2006, som indeholdt bidrag fra Jay-Z, Kanye West, The Neptunes og flere sværvægtere inden for hiphop og R&B-genren.
For pladen modtog Lupe Fiasco tre grammy-nomineringer bl.a. for nummeret "Kick Push".

I begyndelsen af 2008 udkom opfølgeren "Lupe Fiasco's The Cool". Den 28. februar 2011 kom han med albummet "Lasers".

Diskografi 
Lupe Fiasco har udgivet 5 studiealbums: 
 Food & Liquor (2006)
 The Cool (2007)
 Lasers (2011)
 Food & Liquor II: The Great American Rap Album, Pt. 1 (2012)
 Tetsuo & Youth (2015)

Eksterne henvisninger 

 P3 Playlistnyt 

Rappere fra USA
Fra DR P3 playlistnyt
Personer fra Chicago
Lykke Li

Lykke Li, kunstnernavn for Lykke Zahrisson (født 18. marts 1986 i Ystad), er en svensk sangerinde og sangskriver, der i februar 2008 udsendte debutalbummet Youth Novels.

Hun udsendte sin debut-ep Little Bit i 2007, som var blevet til i samarbejde med producer Björn Yttling fra Peter Bjorn and John. Han har tidligere produceret for blandt andet Taken by Trees og Shout Out Louds, som Lykke indimellem har sunget for live.
Björn Yttling har også produceret og været medforfatter på Lykke Lis debutalbum, som de begge har været i New York for at arbejde på. Lykke Li har også indspillet sangen "Possibility", som findes på lydsporet til filmatiseringen af Twilight-romanen New Moon.

Diskografi 
 Youth Novels (2008)
 Wounded Rhymes (2011)
 I Never Learn (2014)
 so sad so sexy (2018)
 Eyeye (2022)

Referencer

Eksterne henvisninger 

 P3 Playlistnyt 
 

Personer fra Ystad
Fra DR P3 playlistnyt
Har spillet på Roskilde Festival
Sangere fra Sverige
Maria Timm

Maria Timm er en gruppe centreret omkring sangerinde og sangskriver Maria Timm, der tidligere har slået sine folder i bl.a. Marybell Katastrophy og The Broken Beats og har samarbejdet med navne som Mofus og Kim & The Cinders.
Indtil september 2008 hed gruppen Maria & Metammit men hedder i dag altså blot Maria Timm.

Maria Timm var i 2008 nomineret til årets P3 Talent, som dog endte med at gå til When Saints Go Machine.

Førstesinglen "Dirty Place" var ugens uundgåelige på DRs P3 i oktober 2008. Debutalbummet The Plan udkom den 30. marts 2009. Det modtog fire du af seks stjerner i musikmagasinet GAFFA.

Det andet album udkom i 2013 under titlen I Come Undone. Det modtog ligeledes fire ud af seks stjerner i GAFFA. Soundvenue gav tre ud af seks stjerner.

Diskografi 
 2009 The Plan
 2013 I Come Undone

Referencer

Eksterne henvisninger 

 Maria Timm på MySpace

Musikgrupper fra Danmark
Musikgrupper fra 2008
Maskinen (band)

Maskinen er et svensk band.

Maskinen udsendte i 2007 undergrundshittet "Alla som inte dansar". Siden er det blevet til et par singler mere og en lang turné, som inkluderede lande som USA og Brasilien.

Albummet Boys II Men udkom i november 2009. På nummeret "Dansa med vapen" har Maskinen allieret sig med den brasilianske sangerinde Marina Gasolina (også kendt som Marina Vello eller Marina Ribatski), som tidligere har været med i gruppen Bondo Do Role.

Diskografi 
Boys II Men (2009)
Framgång & Efterfrågan (2012)

Eksterne henvisninger 

 P3 Playlistnyt 
 Officielle hjemmeside
 på MySpace

Fra DR P3 playlistnyt
Musikgrupper fra Sverige
Marina Raskova

Marina Mikhajlovna Raskova (, ; født 28. marts 1912, død 4. januar 1943) var en berømt sovjetisk pilot, der ofte omtales som "den russiske Amelia Earhart". Hun blev en af de over 800.000 kvinder i russisk militærtjeneste under 2. verdenskrig, idet hun organiserede tre regimenter af bombefly, udelukkende med kvinder.

Raskova grundlagde sin berømmelse som flyver – både som pilot og navigatør – i 1930'ernes Rusland. Hun var den første kvindelige navigatør i det russiske luftvåben i 1933. Et år senere begyndte hun at undervise i flyvning. Hun satte en række langdistancerekorder især i 1937 og 1938, mens hun stadig underviste.

Da 2. verdenskrig brød ud var der mange kvindelige piloter, der meldte sig frivilligt. Selv om der ikke var formelle restriktioner mod kvinder i kampenheder, var der en tendens til at deres ansøgninger blev forsinket og blokeret. 

Raskova benyttede sin personlige forbindelse med Stalin til at overbevise militæret om at oprette tre regimenter. Disse blev indledningsvis kaldt "flyvergruppe 122", medens de fik deres uddannelse. Efter uddannelse blev der dannet de tre regimenter:

586. jagerregiment, der var den første af enhederne der deltog i kamphandlinger (16. april 1942) og det deltog samlet i 4.419 missioner under Tamara Kasarinova og Aleksandr Gridnev.

588. natbomberregiment ("Nachthexen") som var det bedst kendte af regimenterne under kommando af Jevdokija Bersjanskaja. De anvendte de forældede Polikarpov Po-2 biplaner. Som anerkendelse for deres indsats (over 24.000 missioner ved krigens slutning) fik de navnet "46. Taman garde "natbomberregiment", men der var de tyske tropper, der gav dem "kælenavnet" Nachthexen. Regimentet var det eneste af de tre der gennem hele krigen udelukkende bestod af kvinder.

587. bomberregiment. Det var den enhed Marina Raskova var chef for indtil sin død i kamp. Regimentet blev så overtaget af Valentin Markov. Som anerkendelse for sin indsats blev regimentet tildelt navnet "125. garde luftbomberregiment". Regimentet fik nogle af de bedste sovjetiske bombefly Petljakov Pe-2.

Eksterne henvisninger 

Piloter
Sovjetunionens helt
Kvinder i 2. verdenskrig
Militærfolk fra Sovjetunionen
Personer fra Moskva
Melanie Fiona

Melanie Fiona (født 7. april 1983) er en canadisk sangerinde.

Melanie Fiona har haft sin opvækst i Toronto, Canada og er datter er immigranter fra det sydamerikanske land Guyana. Hun er vokset op med en mor, som hørte The Ronettes og Whitney Houston, og en far der er musiker.

Melanie Fiona har tidligere optrådt med navne som Akon, Robin Thicke, Lupe Fiasco og Keyshia Cole og har i flere år skrevet sine egne sange.

På debutalbummet har hun dog fået hjælp af den garvede sangskriver Andrea Martin (En Vogue, Angie Stone, Leona Lewis), det engelske producer-team Future Cut og Vada Nobles (kendt for sit arbejde på Lauryn Hill’s soloalbum The Miseducation Of Lauryn Hill).

Desuden har et hav af etablerede navne hjulpet med albummet tilblivelse, bl.a. The Stereotypes, Peter Wade og Salaam Remi.

Debutalbummet The Bridge udkom i sommeren 2009.

Lyden på debutalbummet signalerer på én gang Melanie Fiona’s caribiske baggrund smeltet sammen med indflydelser fra opvæksten i Toronto og blander pop og soul til en sound, der har reminiscenser fra kunstnere som Duffy og Jazmine Sullivan.

Debutalbummets titel, The Bridge, refererer til de barrierer, der på pladen musikalsk krydses mellem etniciteter, genrer, aldersgrupper og køn. Melanie Fiona flirter med traditionerne fra den klassiske soul og navne som Sam Cooke, Nat King Cole og Gladys Knight, og samtidig har sangene på debutalbummet et meget moderne twist. Hun nævner selv bl.a. Bob Marley, Sade og Patsy Cline som musikalske inspirationskilder.

Eksterne henvisninger 

 
 

Personer fra Toronto 
Fra DR P3 playlistnyt
Sangere fra Canada
Miike Snow

Miike Snow er en svensk musikgruppe bestående af Christian Karlsson og Pontus Wiinberg, også kendt som producer- og sangskriverteamet Bloddshy & Avant, der har succes med numre for et hav af internationale kunstnere som Britney Spears, Madonna og Kylie Minogue.

Tredjemand i electro-poptrioen er amerikanske Andrew Wyatt, der er sangskriver og producer i indie-grupperne Black Beetle og The A.M.

Miike Snow har tidligere haft stor succes i bl.a. England med singlen Animal og er nu klar med nummeret Black & Blue, som bl.a. har lagt sig lunt i B-rotation på BBC's Radio 1.

Albummet Miike Snow udkom i Danmark den 26. oktober 2009.

Diskografi 
 Miike Snow (2009)
 Happy to You (2012)
 iii (2016)

Eksterne henvisninger 

 

Fra DR P3 playlistnyt
Musikgrupper fra Sverige
Har spillet på Roskilde Festival
Morten Breum

Morten Breum, med kunsternavnet MORTEN (født 26. maj 1982 i Aarhus), er en dansk DJ og producer. I 2009 udkom albummet Drop!. 
På nummeret "Domestic" medvirker Nik & Jay, som også tidligere har arbejdet sammen med Breum på remixet af "Højere vildere (skru op for den bitch)", der indkasserede en række priser ved uddelingen af Danish DeeJay Awards i 2010.

Morten Breum er oprindelig fra Aarhus og er gennem de seneste år blevet en af landets mest eftertragtede DJ's. Bag sig har han klubhits som "On It!", "Højere vildere" (med Rune RK), "Heads Up" og senest "Look Closer".

Derudover har han tidligere været pædagogmedhjælper i Amaliegården i Beder.

Inden sin "Butterfly Effect Tour" bosatte han sig i Los Angeles, USA. Siden da har Morten Breum dels optrådt med navne så som Diplo, David Guetta og Avicii.

I august 2013 udgav Morten sin nye single Look Closer med vokal fra Paul Aiden, hvor Morten Breum samtidig har skiftet kunstnernavn til blot "Morten", og samtidig er hos pladeselskabet PRMD. 

Den 7. marts 2014 udgav Morten sin single "Perfect Dive" under pladeselskabet Ultra Music. 

Mortens seneste single hedder "Family" og udkom den 30. marts 2018 under pladeselskabet Warner Music Denmark.

Fra december 2009 til november 2010 var han kæreste med sangeren Saseline Sørensen.

Diskografi

Album 
 Drop! (2009)
 Nightclub Session (2010)

Singler

Andre sange

Referencer

Eksterne henvisninger 
 
 

Personer fra Aarhus
Studenter fra Langkær Gymnasium & HF 
Musikproducere fra Danmark
Fra DR P3 playlistnyt
Dj's fra Danmark
Mouritz/Hørslev Projektet

Mouritz/Hørslev Projektet er et dansk musikprojekt bestående af sangskriver Mads Mouritz og forfatteren Lone Hørslev. Den 14. april 2007 udgav de det dansksprogede album Så er det sagt, der er indspillet i både New York og København og produceret af den canadiske producer Chris Brown (Broken Social Scene, Feist).
På førstesinglen "Lille Krokodille" medvirker bl.a. Lise Blaase fra det danske band The Broken Beats. "Så er det sagt" kan beskrives som en samling mørke og humoristiske viser med særegne tekster i originale arrangementer leveret af en flok legesyge og utilregnelige musikere.

Mads Mouritz debuterede i 2004 med det anmelderroste engelsksprogede album "This Chaos Called Love". For den var han i 2005 indstillet til en Steppeulv i katagorien Årets Håb. Lone Hørslev debuterede som forfatter i 2001 med digtsamlingen "TAK". Hun har siden udgivet bl.a. romanen "Fjerne galakser er kedelige". Lone har bl.a. modtaget Michael Strunge-prisen og Carlsbergs Idé-legat Årets Fund.

Referencer

Eksterne henvisninger 
 P3 Playlistnyt 
 Mouritz/Hørslev Projektet på MySpace

Fra DR P3 playlistnyt
Musikgrupper fra Danmark
Musikgrupper fra 2007
Natteheksene

Natteheksene (, , ) var det øgenavn, tyskerne under 2. verdenskrig gav det sovjetiske 588. Natbomberregiment, der senere fik navnet 46. Taman Garde natbomberregiment, et kampflyverregiment udelukkende med kvinder, dannet på foranledning af Marina Raskova og under kommando af major Jevdokija Bersjanskaja.

Fra juni 1942 var regimentet en del af 4. luftflåde. I februar 1943 blev det reorganiseret og kaldt 46. garde-natbomberregiment og i oktober 1943 blev det til 46. Taman garde-natbomberregiment 

Flytypen, der anvendtes, var Polikarpov Po-2 biplan, bygget af sejldug og træ som under 1. Verdenskrig. Flyet var konstrueret i 1928 med henblik på skoleflyvning og marksprøjtning. Da det kun kunne medtage to bomber ad gangen, var det nødvendigt at gennemføre flere missioner hver nat. Omend flyet var forældet og langsomt, udnyttede piloterne dets udmærkede manøvreevne; de havde fordelen af at have en maksimalhastighed, der var lavere end stall-hastigheden for både Messerschmitt Bf 109 og Focke-Wulf Fw 190, og de tyske jagerpiloter oplevede derfor, at det var vanskeligt at skyde dem ned. For at motorlarmen ikke skulle advare tyskerne, udnyttede drevne piloter flyets gode glideegenskaber og lod motoren køre i tomgang under indflyvning til målet.

Luftwaffe kopierede ideen med deres Störkampfstaffeln, udstyret med erobrede tjekkiske Letov S 328 biplaner.

References

Eksterne henvisninger 
 Billeder af fly og piloter fra 46 GNBAP

Sovjetunionens militær
Luftkrig
Militære enheder fra Sovjetunionen
MSTRKRFT

MSTRKRFT (udtales Masterkraft) blev dannet i 2005 af Jesse F. Keeler (fra den nu opløste støjrock-duo Death From Above 1979) og produceren Al-P (Alex Puodziukas). De to canadiere har gennem flere år arbejdet tæt sammen i forskellige bands og projekter, inden de vendte blikket mod electropunken. 

I januar 2006 landede MSTRKRFTs første single, Easy Love, efterfulgt af debutalbummet ”The Looks” fra juli samme år. Musikken var trommeloopet elektro-disco-punk-glam med referencer til Daft Punk og Cassius, der blev godt modtaget af såvel publikum, anmeldere og klubmiljøet. 

Efter udgivelsen af ”The Looks” blev Jesse og Al-P et efterspurgt DJ- og producerteam, der i løbet af de sidste par år har leveret remixes til et hav af kunstnere, bl.a. Bloc Party, Kylie Minogue, Wolfmother, Usher, All Saints, Gossip, Justice, Yeah Yeah Yeahs, Keri Hilson, Metric, The Crystal Method, Armand Van Helden og John Legend.

Eksterne henvisninger 

 P3 Playlistnyt 

Musikgrupper fra Canada
Fra DR P3 playlistnyt
Musikgrupper fra 2005
Nabiha

Nabiha Bensouda (født 1. september 1981) er en dansk-afrikansk sangerinde og sangskriver.

Karriere

Opvækst og tidlig karriere 
Nabiha Bensouda har nordvestafrikanske rødder (Gambia, Marokko og Mali), og er født og opvokset på Vesterbro i København. Gik på Avedøre gymnasium (nu Hvidovre Gymnasium) 1996-1999. Nabiha voksede op med disco og soul og forelskede sig som 5-årig i reggae. Senere faldt kærligheden på rock, R&B og elektronisk musik.

Nabiha blev i sin tid opdaget af guitaristen Søren Reiff og blev i 2006 spillet på P3 med singlen "Love Is" under pseudonymet Tiger Lily. Fra 2005 til 2007 har hun sunget på en række succesfulde internationale singleudgivelser, med artister som den engelske house-duo Sucker DJ's og Ben Macklin.

Cracks (2009–2010) 
Den 7. september 2009 udkom singlen "Deep Sleep", der tre uger senere blev valgt som "Song of the Day" af det engelske musiksite Popjustice. Sangen blev et hit i Danmark, hvor den solgte guld for 15.000 eksemplarer. "Deep Sleep" er titelsang til tv-programmet "Til middag hos", nu for 5. sæson i træk. "Deep Sleep" var forløberen til et helt album, som Nabiha sammen med den svenske producer og sangskriver Carl Ryden arbejdede på hele 2009. Albummets sange har Carl og Nabiha skrevet i samarbejde med en lang række sangskrivere som Nina Woodford (James Morrison, Leona Lewis), Cozi Costi (Holly Valence, Booty Luv) og Chanelle Gstettenbauer (bedre kendt som Terri Walker). Albummet fik titlen Cracks og udkom den 1. februar 2010. 

Nabiha var opvarmning for Rasmus Seebach på hans turne i februar 2010 og senere på Jason Derulos og Jamie Cullums tyklandsturneer.

"The Enemy" gik direkte ind på den Engelske Buzz Chart som nummer 3 i et remix lavet af Daddy's Groove, var Roger Sanchez' 'Tune of the week" på hans radioshow, blev spillet på BBC, Radio 1 af Pete Tong.

More Cracks (2011–nu) 
Den 19. september 2011 udkom den internationale version af debutalbummet More Cracks på disco:wax og Sony Music. "Trouble" er første singleudspil fra "More Cracks". Det er skrevet sammen med Tommy D fra Graffiti 6 og Carl Rydén som Nabiha fortsat deler management med.

Nabiha har allerede modtaget adskillige nomineringer ved prisuddelingerne Danish Music Awards, P3 Guld (2 nomineringer) og Danish DJ Awards.

Hun har også haft hittet "Never Played The Bass" i 2011, hvor det meste dog er lånt fra Womack Womack sang "Teardrop" fra 1988.

I januar 2014 udgav Nabiha sangen "Bang that drum" som samtidig er den officielle sang for det danske herrelandshold i håndbold. I 2015 har hun været dommer i Danmark Har talent 2016. Den 8. januar 2016 udgav Nabiha singlen "Weapon".

Diskografi

Album

EP'er

Singler

Gæsteoptrædener

Referencer

Eksterne henvisninger 

 
 
 

Tjek fødselsår
Fra DR P3 playlistnyt
Sangere fra Danmark
Personer fra Vesterbro
Talent Danmark
Name The Pet

Name The Pet er en svensk musikgruppe bestående af Hanna Brandén, som laver dansabel electro-pop og er blevet kaldt Stockholms svar på Roisin Murphy,

Der er ikke sluppet meget ud om den unge svenske sangerinde, hvis musik af medierne også betegnes som "Kylie på en god dag". Det meste af hendes debutalbum er indspillet i London sammen med en række producertalenter fra undergrunden og Anthony Whiting (har bl.a. arbejdet med M.I.A.).

Name The Pet er i stald hos det svenske label Dolores Recordings, som også huser navne som Håkan Hellström og Broder Daniel.

Debutalbummet "Name The Pet" udkom i Danmark d. 7. december 2009.

Eksterne henvisninger 

 P3 Playlistnyt 
 Name The Pet på MySpace

Fra DR P3 playlistnyt
Musikgrupper fra Sverige
Fjeldrype

Fjeldrype (Lagopus muta) er en hønsefugl i gruppen af skovhøns.

Det videnskablige navn Lagopus muta har tidligere været Lagopus mutus, dette er har vist sig at være forkert, siden Lagopus er et latiniseret gammelgræsk ord som betyder harefod og man har troet at Lagopus var Hankøn, men er egentlig Hunkøn, og siden artsnavnet må stå til slægtsnavnet er muta det korrekte.

Kendetegn 
Høne og hane er omtrent lige store. Voksne fugler vejer 400-500 gram og har en længde på 35 cm. Dragtskifterne mellem sommer og vinter er komplicerede og ikke engang ens mellem han og hun. F.eks beholder hannen den hvide vinterdragt langt ind i det sene forår for at synliggøre sin tilstedeværelse. Vingerne er hvide hele året, mens den øvrige dragt varierer. Fjerdragten er gråspraglet. Halefjerene er sorte, men dækfjedrene over disse har samme farve som ryggen. Vingerne, bug og fødderne er hvide. Om vinteren har fuglen hvid dragt, men halefjerene og næbbet forbliver sorte. Hanen har både sommer og vinter en markeret sort stribe mellem øjnene og næbrødderne.
Flyvningen foregår over korte strækninger med svirrende vingeslag og glideflugt. Dens forskellige stemmer er grove og tørt ræbende.

Forplantning og adfærd 
Fjeldrypen er monogam. Hønen lægger omkring begyndelsen af juli 7-11 æg i en fordybning og det tager 20-21 dage at udruge dem. Fjeldrypen holder sig i kuld hen til sensommeren og den er tilpasset overvintring under arktiske forhold og lever i flokke uden for yngletiden hvis vejret tillader det.

Fjeldrypen lever hovedsagelig af plantedele som bær af revling, mosebølle og pileurt, ungerne dog overvejende af insekter. Om vinteren er føden fortrinsvis skud og kviste af pil. Fjeldrypen er overvejende stedfast, men særlig fra de nordligste egne trækker fjeldrypen længere mod syd i perioden november til februar.

Forekomst 
Fjeldrypen lever i bjerge og på de nordlige tundra områder i Skandinavien, Island, Grønland, Skotland og i Sibirien. I Centraleuropa forekommer den i Alperne, Pyrenæerne fra en højde af ca. 1800 m. De lever næsten kun ved jorden i stenede områder med lidt vegetation over trægrænsen eller om vinteren også i lyse pile og birkeskove ved trægrænsen. Den er også den eneste fugleart der hele året lever på den norske øgruppe Svalbard.

Ekstern henvisning 
 Fjeldrypen i Grønland 

Ryper
Grønlands fugle
Henry Edward Manning

Henry Edward Manning (15. juli 1808 i Totteridge i Hertfordshire – 14. januar 1892) var ærkebiskop af Westminster og kardinal.

Hans fader var købmand og protestant, og Manning tilhørte altså den engelske statskirke. Under Mannings studietid i Oxford begyndte Puseyismen imidlertid at rejse sig, og Manning blev påvirket af den.

En tid var Manning ansat i et ministerium, men 1834 blev han præst i Sussex. 1840 blev han ærkediakon og fik som sådan den opgave at visitere, hvad han udførte med stor iver. Tillige blev han universitetspræst i Oxford. Endnu tilhørte han statskirken, men hans romerskkatolske sympatier voksede.

Under et besøg i Rom gav Pius IX ham en meget venlig modtagelse. Endelig skete brudet. Manning kunne blandt andet ikke forlige sig med den tanke, at staten skulle blande sig i lærespørgsmål, og da et sådant tilfælde indtraf, nedlagde Manning pludselig alle sine embeder.

1851 gik han under jesuitisk påvirkning over til katolicismen. Inden for den katolske kirke begyndte han snart at udfolde en stor virksomhed som prædikant og skriftefader, og samtidig kastede han sig over studiet af nyere kirke- og konciliehistorie, navnlig Karl Borromæus.

Manning steg efterhånden på i kirken, og i 1865 blev han ærkebiskop i Westminster. Som sådan deltog han i Første  Vatikanerkoncil 1870 og talte her ivrig for pavens ufejlbarhed. 1875 blev han kardinal.

Sin ærkebiskoppelige gerning røgtede han med stor kraft og sørgede især for at øge gejstlighedens tal, men han fandt også tid til at støtte de tyske katolikker i kulturkampen mod Bismarck.

Bibliografi (i udvalg) 

 Sermons (1842 ff.)
 The Grounds of Faith (8. udgave, 1890)
 Petri Privilegium (1871)
 The true Story of the Vatican Council (2. udgave, 1877, oversættelse på dansk 1879)

Kilder 

 

Kardinaler fra Storbritannien
Ærkebiskopper
Biskopper fra England
Briter i 1800-tallet
Salmonsens
August Neander

Johann August Wilhelm Neander (født 17. januar 1789 i Göttingen, død 14. juli 1850) var en tysk kirkehistoriker.

Neander var født af jødiske forældre og hed oprindelig David Mendel, men blev som student greben af kristendommen og lod sig 1806 døbe med sit ny navn (Neander=nyt menneske på græsk).

Under hans studium havde særlig Schleiermacher gjort stærkt indtryk på ham; 1812 blev han professor i Heidelberg og året efter i Berlin, hvor han virkede til sin død.

Hans fromme og faste personlighed gjorde et stærkt indtryk på de unge, som i store skarer flokkedes om ham. Hans kirkehistoriske forfatterskab er ved sin varme kærlighed til sagen og sin fine sans for det individuelle opbyggeligt i ordets ædleste forstand.

Bibliografi (i udvalg) 

 Biografi over kejser Julian (2. oplage 1867)
 Biografi over den hellige Bernhard (nyeste udgave 1889—90)
 Biografi over Johannes Chrysostomos (ny udgave 1858)
 Antignosticus (2. oplage 1849)
 Allgemeine Geschichte der christlichen Religion und Kirche (4. oplage 1863—65)

En samling af hans værker udkom 1862-75 (14 bind).

Kilder 

 

Kirkehistorikere fra Tyskland
Teologer fra Tyskland
Ansatte ved Heidelbergs Universitet
Ansatte ved Humboldt-Universität zu Berlin
Biografiforfattere fra Tyskland
Faglitterære forfattere fra Tyskland
Jøder fra Tyskland
Tyskere i 1800-tallet
Personer fra Göttingen
Salmonsens
Frederik Christian Kaas

Frederik Christian Kaas henviser til flere artikler:

 Frederik Christian Kaas (1725-1803) – dansk søofficer
 Frederik Christian Kaas (1727-1804) – dansk søofficer
 Frederik Christian Kaas (officer) (1825-1876) – dansk officer
De Grønne

De Grønne er navn på flere politiske partier, der har det til fælles, at de har en grøn ideologi:
 Bündnis 90/Die Grünen (Tyskland)
 De Europæiske Grønne (EU)
 De Grønne (Danmark, 1983-2014)
 De Grønne (Danmark 2019-2022)
 Die Grünen (Østrig)
 De Grønne (Polen) - grønt, polsk, politisk parti
 Miljöpartiet de Gröna (Sverige)
 Miljøpartiet De Grønne (Norge)
 Australian Greens (Australien)

Grønne partier